ମୁମ୍ବାଇଠାରେ ବିଶ୍ୱ ନାଗରିକ ଉତ୍ସବରେ ପ୍ରଧାନମନ୍ତ୍ରୀଙ୍କ ବକ୍ତବ୍ୟ

ମୋର ଯୁବ ବନ୍ଧୁଗଣ ନମସ୍କାର ମୁଁ ଦେଖିପାରୁଛି ଆପଣମାନେ ଏକ ଭଲ ସମୟ ଦେଇ ଗତି କରୁଛନ୍ତି । ମୁଁ ଜାଣିଛି ଯେ ଭୀଷଣ ଥଣ୍ଡା ହେଉଛି । ତେଣୁ ମୁଁ ମୋର ବକ୍ତବ୍ୟକୁ ସଂକ୍ଷିପ୍ତ ରଖିବି । ୨୦୧୪ରେ ମୁଁ ନ୍ୟୁୟର୍କର ସେଣ୍ଟ୍ରାଲ ପାର୍କରେ ଅନୁଷ୍ଠିତ ହୋଇଥିବା ଏକ ସୁନ୍ଦର ବିଶ୍ୱ ନାଗରିକ ଉତ୍ସବରେ ଯୋଗଦେଇ ଏହାକୁ ଉପଭୋଗ କରିଥିଲି । ତେବେ ଏଥର ମୋ କାର୍ଯ୍ୟସୂଚୀ ମୋତେ ଏହି ଉତ୍ସବରେ ବ୍ୟକ୍ତିଗତ ଭାବେ ଯୋଗଦେବାକୁ ଅନୁମତି ଦେଲା ନାହିଁ । ତେବେ ଭାରତରେ ଏହି ଉତ୍ସବ ପ୍ରଥମ ଥର ପାଇଁ ହେଉଥିବାରୁ ମୁଁ ଏଥିରେ ଯୋଗ ନଦେଇ ରହିପାରିଲି ନାହିଁ । ତେଣୁ ଆଜି ମୁଁ ଏଠାରେ ଉପସ୍ଥିତ । ଆପଣମାନଙ୍କ ମଧ୍ୟରୁ ଅଧିକାଂଶ ମୋ ମୋବାଇଲ ଆପ ମାଧ୍ୟମରେ ମୋ ସହିତ ଯୋଗାଯୋଗରେ ଅଛନ୍ତି । ମୁଁ ଆପଣମାନଙ୍କଠାରୁ ପ୍ରସ୍ତାବ ଓ ପ୍ରତିକ୍ରିୟା ଆଶା କରୁଛି । ମୁଁ ସବୁବେଳେ ଯୁବକମାନଙ୍କ ସହିତ ରହିବାକୁ ଭଲପାଏ । ଏହାଫଳରେ ମୁଁ ସତେଜ ଓ ପୁନର୍ଜୀବିତ ହୋଇଯାଏ । ଆପଣମାନେ ଏକ ଶକ୍ତି ଓ ଆଦର୍ଶ ସଂଚାରିତ କରନ୍ତି ଯାହାରକି ଜବାବ ନାହିଁ । ମୁଁ ଆପଣମାନଙ୍କଠାରୁ ଶହ ଶହ କିଲୋମିଟର ଦୂରରେ ଥିଲେ ମଧ୍ୟ ଏହାକୁ ବର୍ତ୍ତମାନ ଅନୁଭବ କରିପାରେ । ପୁରୁଣା ଫାଇଲ ଓ ଦିଲ୍ଲୀର ଶୀତରେ ଘେରା ମୋ ଦୈନଦିନ କାର୍ଯ୍ୟଧାରା ମଧ୍ୟରୁ ଏହା ଏକ ସ୍ୱାଗତଯୋଗ୍ୟ ବିରତି । କଠିନ ପରିଶ୍ରମ ଦ୍ୱାରା ଏହି କାର୍ଯ୍ୟକ୍ରମକୁ ସଫଳ ରୂପାୟନ ଦେଇଥିବା ହ୍ୟୁଗ ଇଭାନ୍ସ, ଶିବ ଖେମକା, ଗୌରୀ ଇଶ୍ୱରନ, ପୁନମ ମହାଜନ ଓ ଅନ୍ୟମାନଙ୍କୁ ମୁଁ ଅଭିନନ୍ଦନ ଜଣାଉଛି । ଶାସନ କାର୍ଯ୍ୟ ପରିଚାଳନା ନୀତିକୁ ସହଜ କରିବା ସାଧାରଣ କଥା ନୁହେଁ । ତେଣୁ ଏଠାରେ ମୋତେ ସମ୍ମିଳିତ କରିପାରିଥିବାରୁ ଯୁବବନ୍ଧୁମାନଙ୍କୁ ଧନ୍ୟବାଦ । ଆପଣମାନେ ଚତୁରତାର ସହିତ ମୋତେ ଏହି ସମ୍ମିଳନୀକୁ ସମ୍ବୋଧିତ କରିବା ପାଇଁ କହିଛନ୍ତି କିନ୍ତୁ ଗୀତ ଗାଇବାକୁ କହିନାହାନ୍ତି । ଅନ୍ୟଥା ଆପଣମାନଙ୍କ ଦର୍ଶକ ଆପଣମାନଙ୍କୁ ସେମାନଙ୍କର ଅର୍ଥରାଶି ଫେରସ୍ତ କରିବା ପାଇଁ ଦାବି କରିଥାନ୍ତେ । ଏବଂ ଏହା ମଧ୍ୟ ଶହେ ଟଙ୍କା ମାଧ୍ୟମରେ । ଦାରିଦ୍ର୍ୟ ଯେକୌଣସି ସଭ୍ୟ ସମାଜ ପାଇଁ ଏକ ବଡ ଅଭିଶାପ । କୁପୋଷଣ, ବେରୋଜଗାରୀ, ଭ୍ରଷ୍ଟାଚାର, ଅସ୍ୱଚ୍ଛତା ଏସବୁର ସର୍ବାଧିକ ପ୍ରଭାବ ଗରିବମାନଙ୍କ ଉପରେ ପଡ଼ିଥାଏ । ଏଥିଲାଗି ସରକାର ‘ସମସ୍ତଙ୍କ ସହିତ ଓ ସମସ୍ତଙ୍କ ବିକାଶ’ ମନ୍ତ୍ର ଆଧାରରେ ଗରିବମାନଙ୍କୁ ସଶକ୍ତ କରିବା ଲାଗି କାର୍ଯ୍ୟ କରୁଛି । ଗତ ଦୁଇବର୍ଷ ହେବ ଦେଶରେ ସ୍ୱଚ୍ଛତାର ମହାଅଭିଯାନ ଚାଲୁରହିଛି । ଲୋକମାନେ ନିଜର ଆଖପାଖର ସ୍ୱଚ୍ଛତା ପ୍ରତି ଓ ଦୁର୍ଗନ୍ଧ ସୃଷ୍ଟି ନକରିବା ଲାଗି ଜାଗ୍ରତ ହୋଇଛନ୍ତି । କୋଟିକୋଟି ଘରେ ଶୈଚାଳୟର ନିର୍ମାଣ ହେଉଛି । ସହରରେ ମଧ୍ୟ ଶ୍ରେଷ୍ଠ ପରିଚାଳନା ଲାଗି ଭିତ୍ତିଭୂମି ନିର୍ମାଣ କରାଯାଉଛି । ସ୍ୱଚ୍ଛତା ଅଭିଯାନକୁ ନେଇ ଜନତାଙ୍କର ଜୋସ ଏକ ଜନ ଆନ୍ଦୋଳନରେ ପରିଣତ ହୋଇଯାଇଛି । ବର୍ତ୍ତମାନ ଏହା ଜନତାର ଆନନ୍ଦରେ ମଧ୍ୟ ପରିବର୍ତ୍ତିତ ହେଉଛି । ଏହି ସଂକ୍ରାନ୍ତରେ ଆପଣ ନବଯୁବକମାନେ ମିଳିତ ହୋଇ ଦେଶକୁ ବାଟ ଦେଖାଇଛନ୍ତି । ଯଦି କେହି ବଡ଼ଧରଣର ଦୁର୍ଗନ୍ଧ ସୃଷ୍ଟି କରୁଛି ତେବେ ତାକୁ ଆପଣ ବାରଣ କରିଛନ୍ତି ଏବଂ ସ୍ୱଚ୍ଛତାର ମହତ୍ତ୍ୱ ସମ୍ବନ୍ଧରେ ବୁଝାଇଛନ୍ତି । ଆପଣମାନେ ନିଜେ ଝାଡ଼ୁ ଉଠାଇ ନିଜର ଆଖପାଖକୁ ସଫା କରିଛନ୍ତି । ଆପଣଙ୍କର ପ୍ରାଥମିକତା ଏହି କଥାରୁ ପ୍ରମାଣିତ ହେଉଛି ଯେ ଆପଣମାନେ “ବିଶ୍ୱ ପାଇଖାନା ଦିବସ” ରେ ଏହି କାର୍ଯ୍ୟକ୍ରମର ଆୟୋଜନ କରିଛନ୍ତି । ଦେଶର ଗଳିକନ୍ଦି, ଗାଁଗଣ୍ଡା ଓ ସହରବଜାରରେ ସଫେଇ ସହିତ ସ୍ୱଚ୍ଛତା ଅଭିଯାନର ପରିସର ମଧ୍ୟ ବୃଦ୍ଧି ପାଇଛି । ଆଜିକାଲି ସୀମା ସେପାରିର ସଫେଇ ହେଉ କିମ୍ବା କଳାଧନରେ ଭରା ଟ୍ରେଜେରୀ ଭିତରର ସଫେଇ ହେଉ, ସବୁକିଛି ଜୋରସୋରରେ ଚାଲିଛି । ସ୍ୱଚ୍ଛତା ଆନ୍ଦୋଳନର ଏହି ଦ୍ୱିତୀୟ ଭାଗରେ ମଧ୍ୟ ମୋତେ ଆପଣମାନଙ୍କର ଭରପୁର ସହଯୋଗ ମିଳିଛି । ମୋର ପ୍ରିୟ ଯୁବବନ୍ଧୁଗଣ, ସାମଗ୍ରିକ ଭାବେ ମୁଁ ହୃଦୟଙ୍ଗମ କରିସାରିଛି ଯେ, ଆମ୍ଭେମାନେ ପାରିବା ଏବଂ ଆମେ ଏକ ସ୍ୱଚ୍ଛ ଭାରତର ନିର୍ମାଣ କରିପାରିବା ଯାହାକି ଗୋଟିଏ ପିଢ଼ି ମଧ୍ୟରେ ସବୁ ମଇଳାକୁ ଦୂର କରାଯାଇପାରିବ । ମୁଁ ମଧ୍ୟ ଜାଣିଛି ଯେ ଆମେ ଏକ କାର୍ଯ୍ୟ କରିବାକୁ ଯେଉଁ ମୁହୂର୍ତ୍ତରେ ନିଷ୍ପତି ନେଉ, ଆମେ ସେହି କାର୍ଯ୍ୟକୁ ନିଶ୍ଚିତ ଭାବେ ସମ୍ପନ୍ନ କରିଥାଉ । ତେଣୁ ଏହି ସ୍ୱଚ୍ଛତା ଅଭିଯାନକୁ ନେଇ ମୋ ସହିତ କାନ୍ଧକୁ କାନ୍ଧ ମିଳାଇ ଚାଲିଥିବାରୁ ମୁଁ ଆପଣମାନଙ୍କ ପାଖରେ ଗଭୀର କୃତଜ୍ଞ । ଆଗକୁ ମଧ୍ୟ ଏପରି ସହଯୋଗ ଚାଲୁ ରହିବ ବୋଲି ମୁଁ ଆଶା କରିବି । ଏବେ ଉତ୍ସବକୁ ଉପଭୋଗ କରିବା ପାଇଁ ଆପଣମାନଙ୍କୁ ମୁଁ ଛାଡିଦେବି । ତେବେ ଏକ ସାଂଗୀତିକ ଢ଼ଙ୍ଗରେ ମୋର ବକ୍ତବ୍ୟ ଶେଷ କରିବି । କଳାକାରମାନେ ଏକ ପିଢୀକୁ ସବୁବେଳେ ଅନୁପ୍ରାଣିତ କରିଥାନ୍ତି । ମୋର ମଧ୍ୟ ଏ ସଂକ୍ରାନ୍ତରେ ଅନେକ ଆଦର୍ଶ ଅଛନ୍ତି । ତେବେ ଆପଣମାନେ ବବି ଡିଲନ, ନୋରା ଜୋନ୍ସ, କ୍ରିସ ମାର୍ଟିନ ଏବଂ ଏ ଆର ରେହମାନଙ୍କ ସହ ବୋଧହୁଏ ବେଶି ପରିଚିତ ହୋଇଥିବେ । ତେଣୁ ମୁଁ ଡ଼ିଲାନଙ୍କ ଏକ ରୂପାନ୍ତରିତ କଲାଭଳି ପଦ୍ୟାଂଶକୁ ଉଦ୍ଧୃତ କରିବାକୁ ଚାହିଁବି । ଏହା ୧୯୬୦ରେ ପ୍ରଥମ ଗାନ କରାଗଲା ବେଳେ ଯେଉଁ ମହତ୍ତ୍ୱ ରଖିଥିଲା, ଆଜି ବି ସେହି ମହତ୍ତ୍ୱ ରଖେ । “ଦେଶର ମା’ ଓ ବାପା ମାନେ ଆସ ଯାହା ତମେମାନେ ବୁଝି ପାରୁନାହଁ ସେଗୁଡ଼ିକୁ ସମାଲୋଚନା କରନାହିଁ ତୁମ ପୁଅ ଓ ଝିଅମାନେ ତୁମ ନିର୍ଦ୍ଦେଶ ବାହାରେ….. ତୁମ ପୁରୁଣା ରାସ୍ତା ସବୁ ଏବେ ଦୃତଗତିରେ ବୟସର ବୋଝରେ ଭାରାକ୍ରାନ୍ତ ଦୟାକରି ସେମାନଙ୍କ ଆଗରୁ ହଟିଯାଅ ଯଦି ସହଯୋଗର ହାତ ନ ବଢ଼େଇ ପାରୁଛ…. ସେମାନେ ଏବେ ପରିବର୍ତ୍ତନର ବାର୍ତ୍ତାବହ…..” ବଡମାନେ ଏହି ଜ୍ଞାନଭିତ୍ତିକ ଶବ୍ଦରୁ ଶିକ୍ଷାଲାଭ କରିବା ଆବଶ୍ୟକ । ଭଲ ହେବ ଆମେ ଯଦି ସେମାନଙ୍କ ରାସ୍ତାରୁ ହଟିଯାଉ କାରଣ ସେମାନେ ପରିବର୍ତ୍ତନକୁ ସ୍ୱାଗତ କରୁଛନ୍ତି । ବ୍ୟକ୍ତିଗତ ଭାବେ ମୋତେ ସବୁବେଳେ ଯୁବଶକ୍ତି ପ୍ରେରିତ କରିଆସିଛି । ଭାରତ ଏକ ଯୁବ ଦେଶ । ଆମ ଭବିଷ୍ୟତ ଆପଣମାନଙ୍କ ପସନ୍ଦ ଓ କାର୍ଯ୍ୟଧାରା ଉପରେ ନିର୍ମିତ ହେବ । ତେଣୁ ମୁଁ ଆଶା କରିବି ଆପଣମାନେ ସମୟର ଉଚିତ ବ୍ୟବହାର କରିବେ, ପରିବର୍ତ୍ତନର ବାହକ ସାଜିବେ ଯାହାକି ଦେଶକୁ ରୂପାନ୍ତରିତ କରିବ । କାରଣ କ୍ରିସ ତାଙ୍କ ଗୀତରେ କହିଛନ୍ତି- “ଆପଣ ଯେପରି ଭାବେ ପରିବର୍ତ୍ତିତ ହେବାକୁ ଚାହାନ୍ତି ସେହି ପରିବର୍ତ୍ତନକୁ ଆପଣ ଦେଖିପାରିବେ । ଯାହା ହେବାକୁ ଚାହାନ୍ତି ସେପରି ହୁଅନ୍ତୁ । ଯାହା ଚାହାନ୍ତି ସେ ନେଇ ସ୍ୱପ୍ନ ଦେଖନ୍ତୁ । ତାର ଚାପ ଓ ଓଜନରେ ଏହା ନିଶ୍ଚିତ ସତ ହେବ । ଆମେ ହେଉଛୁ ଆକୃତି ନେଉଥିବା ହୀରା ସଦୃଶ” । ଧନ୍ୟବାଦ ଉପଭୋଗ କରନ୍ତୁ ଭଗବାନ ଆପଣମାନଙ୍କୁ ଆଶୀର୍ବାଦ ଦିଅନ୍ତୁ ।